CELEX: 32012R0637
Language: hu
Date: 2012-07-13 00:00:00
Title: A Bizottság 637/2012/EU végrehajtási rendelete ( 2012. július 13. ) az 540/2011/EU végrehajtási rendeletnek a vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok hatóanyagok jóváhagyási feltételei tekintetében történő módosításáról  EGT-vonatkozású szöveg

14.7.2012   
            
            
               HU
            
            
               Az Európai Unió Hivatalos Lapja
            
            
               L 186/20
            
         A BIZOTTSÁG 637/2012/EU VÉGREHAJTÁSI RENDELETE
   (2012. július 13.)
   az 540/2011/EU végrehajtási rendeletnek a vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok hatóanyagok jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               A vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok hatóanyagokat a 2008/127/EK bizottsági irányelvvel (2) felvették a 91/414/EGK tanácsi irányelv (3) I. mellékletébe a 91/414/EGK tanácsi irányelv 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (4) 24b. cikkében előírt eljárásnak megfelelően. Mióta a 91/414/EGK irányelvet felváltotta az 1107/2009/EK rendelet, ezek az anyagok az említett rendelet értelmében jóváhagyott hatóanyagoknak tekintendők, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében szerepelnek.
            
         
               (2)
            
            
               Az Európai Élelmiszerbiztonsági Hatóság (a továbbiakban: Hatóság) a 2229/2004/EK rendelet 25a. cikkének megfelelően 2011. december 16-án benyújtotta a Bizottságnak a vas-szulfátról (6), az állati vagy növényi eredetű szagriasztók/tallolajról (7), illetve az állati vagy növényi eredetű szagriasztók/tallolaj-szurokról (8) szóló vizsgálati jelentések tervezeteiről alkotott véleményét. A vizsgálati jelentések tervezetét és a Hatóság következtetéseit a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd a vas-szulfátra, az állati vagy növényi eredetű szagriasztókra/tallolajra, valamint az állati vagy növényi eredetű szagriasztókra/tallolaj-szurokra vonatkozó bizottsági vizsgálati jelentések formájában 2012. június 1-jén véglegesítette.
            
         
               (3)
            
            
               A Hatóság eljuttatta a vas-szulfátról, az állati vagy növényi eredetű szagriasztókról/tallolajról, valamint az állati vagy növényi eredetű szagriasztókról/tallolaj-szurokról szóló véleményét a bejelentőknek, és a Bizottság felkérte őket, hogy nyújtsák be észrevételeiket a vizsgálati jelentésekkel kapcsolatban.
            
         
               (4)
            
            
               Megerősítést nyert, hogy a vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok hatóanyagokat az 1107/2009/EK rendelet szerint jóváhagyott hatóanyagoknak kell tekinteni.
            
         
               (5)
            
            
               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében módosítani kell a vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok jóváhagyási feltételeit. Különösen e hatóanyagokkal kapcsolatos további megerősítő információk bekérése indokolt.
            
         
               (6)
            
            
               Az 540/2011/EU rendelet mellékletét ezért ennek megfelelően módosítani kell.
            
         
               (7)
            
            
               E rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a növényvédő szerek engedélyeinek jogosultjai felkészülhessenek a hatóanyagok jóváhagyási feltételeinek módosításából fakadó követelmények teljesítésére.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   A tagállamok az 1107/2009/EK rendeletnek megfelelően a vas-szulfát, az állati vagy növényi eredetű szagriasztók/tallolaj, valamint az állati vagy növényi eredetű szagriasztók/tallolaj-szurok hatóanyagú növényvédő szerekre kiadott engedélyeket 2013. május 1-jéig szükség esetén módosítják vagy visszavonják.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. november 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
      (2)  HL L 344., 2008.12.20., 89. o.
   
      (3)  HL L 230., 1991.8.19., 1. o.
   
      (4)  HL L 379., 2004.12.24., 13. o.
   
      (5)  HL L 153., 2011.6.11., 1. o.
   
      (6)  Conclusion on the peer review of the pesticide risk assessment of the active substance iron sulfate (A vas-szulfát hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal 2012;10(1):2521. Online a következő weboldalon érhető el: www.efsa.europa.eu/efsajournal.htm
   
      (7)  Conclusion on the peer review of the pesticide risk assessment of the active substance tall oil crude (A tallolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal 2012;10(2):2543. Online a következő weboldalon érhető el: www.efsa.europa.eu/efsajournal.htm
   
      (8)  Conclusion on the peer review of the pesticide risk assessment of the active substance tall oil pitch (A tallolaj-szurok hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal 2012;10(2):2544. Online a következő weboldalon érhető el: www.efsa.europa.eu/efsajournal.htm
   
      MELLÉKLET
      Az 540/2011/EU végrehajtási rendelet mellékletének A. része az alábbiak szerint módosul:
      
                  (1)
               
               
                  A vas-szulfát hatóanyagra vonatkozó 235. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (1)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „235
                           
                           
                              
                                 Vas-szulfát
                              
                              
                                           
                                       
                                       
                                          Vas(II)szulfát (vízmentes): CAS-szám: 7720-78-7
                                       
                                    
                                           
                                       
                                       
                                          Vas(II)szulfát monohidrát: CAS-szám: 17375-41-6
                                       
                                    
                                           
                                       
                                       
                                          Vas(II)szulfát heptahidrát: CAS-szám: 7782-63-0
                                       
                                    CIPAC-szám: 837
                           
                           
                              Vas(II)szulfát
                              vagy
                              vas(2+)szulfát
                           
                           
                              Vas(II)szulfát (vízmentes): ≥ 350 g/kg összes vas.
                              Lényeges szennyeződések:
                              
                                           
                                       
                                       
                                          arzén, 18 mg/kg
                                       
                                    
                                           
                                       
                                       
                                          kadmium, 1,8 mg/kg
                                       
                                    
                                           
                                       
                                       
                                          króm, 90 mg/kg
                                       
                                    
                                           
                                       
                                       
                                          ólom, 36 mg/kg
                                       
                                    
                                           
                                       
                                       
                                          higany, 1,8 mg/kg
                                       
                                    a vízmentes variáns alapján kifejezve
                           
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag gyomirtó szerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a vas-szulfátról (SANCO/2616/2008) szóló módosított vizsgálati jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a szert kezelőkre jelentett kockázatok;
                                       
                                    
                                          —
                                       
                                       
                                          a szerrel kezelt gyepen játszó gyermekekre/lakosokra jelentett kockázatok;
                                       
                                    
                                          —
                                       
                                       
                                          a felszíni vizekre és vízi élőlényekre jelentett kockázat.
                                       
                                    A használati feltételek között adott esetben szerepelniük kell kockázatcsökkentő intézkedéseknek és megfelelő egyéni védőfelszerelés használatának. A bejelentő a tagállamoknak, a Bizottságnak és a Hatóságnak megerősítő információkat nyújt be az iparilag gyártott műszaki minőségű anyag specifikációja és a toxikológiai vizsgálatokhoz használt, a dossziékban szereplő anyag specifikációja közötti ekvivalenciáról.
                              Az érintett tagállamok gondoskodnak arról, hogy a bejelentő 2013. május 1-jéig eljuttassa ezeket az információkat a Bizottsághoz.”
                           
                        
            
                  (2)
               
               
                  Az állati vagy növényi eredetű szagriasztók/tallolaj hatóanyagra vonatkozó 250. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (2)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „250
                           
                           
                              
                                 Állati vagy növényi eredetű szagriasztók/tallolaj
                              
                              CAS-szám: 8002-26-4
                              CIPAC-szám: 911
                           
                           
                              Nincs adat
                           
                           
                              Az alábbi minőségi paraméterek az állati vagy növényi eredetű szagriasztók/tallolaj specifikációját foglalják magukban:
                              
                                           
                                       
                                       
                                          savszám: minimum 125 mg KOH/g
                                       
                                    
                                           
                                       
                                       
                                          víztartalom: maximum 2 %
                                       
                                    
                                           
                                       
                                       
                                          gyantasavtartalom: minimum 35 % (javasolt érték)
                                       
                                    
                                           
                                       
                                       
                                          hamutartalom: maximum 0,2 %
                                       
                                    
                                           
                                       
                                       
                                          pH: megközelítőleg minimum 5,5
                                       
                                    
                                           
                                       
                                       
                                          el nem szappanosítható anyag: maximum 12 %
                                       
                                    
                                           
                                       
                                       
                                          szabad ásványi savak: maximum 0,02%
                                       
                                    
                           
                              1 September 2009
                           
                           
                              31 August 2019
                           
                           
                              A.   RÉSZ
                              Kizárólag kesztyűben vagy kefével alkalmazott riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, az állati vagy növényi eredetű szagriasztókról/tallolajról (SANCO/2631/2008) szóló módosított vizsgálati jelentésben és különösen annak I. és II. függelékében található megállapításokat.
                              Az állati vagy növényi eredetű szagriasztókat/tallolajat tartalmazó növényvédő szerek erdészetekben való riasztószerként történő használatán kívüli használatok engedélyezésére irányuló kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a szert kezelők, a dolgozók és az arra járók védelme;
                                       
                                    
                                          —
                                       
                                       
                                          a nem célzott élőlényekre jelentett kockázat.
                                       
                                    A használati feltételek között adott esetben szerepelniük kell kockázatcsökkentő intézkedéseknek.
                              Az érintett tagállamok előírják megerősítő információk beadását a következők tekintetében:
                              
                                          (a)
                                       
                                       
                                          az iparilag gyártott műszaki minőségű anyag specifikációja és a toxikológiai vizsgálatokhoz használt, a dossziékban szereplő anyag specifikációja közötti ekvivalencia,
                                       
                                    
                                          (b)
                                       
                                       
                                          az állati vagy növényi eredetű szagriasztók/tallolaj toxikológiai profilja.
                                       
                                    Az érintett tagállamok gondoskodnak arról, hogy a bejelentő az a) pontban előírt információkat 2013. május 1-jéig, a b) pontban előírtakat pedig 2014. május 31-jéig eljuttassa a Bizottsághoz.”
                           
                        
            
                  (3)
               
               
                  Az állati vagy növényi eredetű szagriasztók/tallolaj-szurok hatóanyagra vonatkozó 251. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (3)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „251
                           
                           
                              
                                 Állati vagy növényi eredetű szagriasztók/tallolaj-szurok
                              
                              CAS-szám: 8016-81-7
                              CIPAC-szám: 912
                           
                           
                              Nincs adat
                           
                           
                              Zsírsav-észterek, gyanta, és kis mennyiségű gyantasav és zsírsavdimerek és -trimerek bonyolult elegye.
                           
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, az állati vagy növényi eredetű szagriasztókról/tallolaj-szurokról (SANCO/2632/2008) szóló módosított vizsgálati jelentésben és különösen annak I. és II. függelékében található megállapításokat.
                              Az állati vagy növényi eredetű szagriasztókat/tallolaj-szurkot tartalmazó növényvédő szerek erdészetekben való riasztószerként történő használatán kívüli használatok engedélyezésére irányuló kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a szert kezelők, a dolgozók és az arra járók védelme;
                                       
                                    
                                          —
                                       
                                       
                                          a nem célzott élőlényekre jelentett kockázat.
                                       
                                    A használati feltételek között indokolt esetben szerepelniük kell kockázatcsökkentő intézkedéseknek.
                              Az érintett tagállamok előírják megerősítő információk beadását a következők tekintetében:
                              
                                          (c)
                                       
                                       
                                          az iparilag gyártott műszaki minőségű anyag specifikációja és a toxikológiai vizsgálatokhoz használt, a dossziékban szereplő anyag specifikációja közötti ekvivalencia,
                                       
                                    
                                          (d)
                                       
                                       
                                          az állati vagy növényi eredetű szagriasztók/tallolaj-szurok toxikológiai profilja.
                                       
                                    Az érintett tagállamok gondoskodnak arról, hogy a bejelentő az a) pontban előírt információkat 2013. május 1-jéig, a b) pontban előírtakat pedig 2014. május 31-jéig eljuttassa a Bizottsághoz.”
                           
                        
            
         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.
      
         (2)  A hatóanyagok pontos azonosítása és részletes specifikációja a vonatkozó vizsgálati jelentésekben található.
      
         (3)  A hatóanyagok pontos azonosítása és részletes specifikációja a vonatkozó vizsgálati jelentésekben található.